Indtaste data i en celle fra en angivet liste

Du kan oprette en rulleliste, hvor der anvendes valgmuligheder fra
celler andre steder i regnearket.

Angiv valgmuligheder for
rullelisten i en enkelt række eller kolonne. Du kan ikke medtage
tomme celler i listen.

Hvis du skriver listen i et andet regneark end
det, som indeholder cellen med dataene, skal du angive et navn (navn: Et
ord eller en streng af tegn, der repræsenterer en celle, et
celleområde , en formel eller en  konstant
værdi . Anvend letforståelige navne som f.eks. Produkter,
når du henviser til områder, der er svære at forstå,
f.eks. Salg!C20:C30.) for listen.

Sådan
gør du

Marker den celle, det
celleområde eller de separate markeringer (separat markering:
En markering af to eller flere celler eller områder, der ikke
berører hinanden. Når du indsætter separate markeringer i
et diagram, skal du kontrollere, at de kombinerede markeringer
udgør et rektangel.), der skal navngives.

Klik på boksen Navn
til venstre for formellinjen (formellinje: En linje øverst i
Excel-vinduet, som du bruger til at angive eller redigere værdier
eller formler i celler eller diagrammer. Formellinjen viser den
konstante værdi eller formel, der er gemt i den aktive celle.)
.

Skriv navnet til
cellerne.

Tryk på ENTER.

Bemærk!  Du kan ikke
navngive en celle, mens du redigerer indholdet i cellen.

Hvis du skriver listen i en anden projektmappe,
skal du angive et navn med en ekstern reference til listen.

Sådan
gør du

Åbn den
projektmappe, som indeholder elementerne i rullelisten.

Åbn den
projektmappe, som du vil validere cellerne i. Peg på Navn i
menuen Indsæt, og klik derefter på Definer.

Skriv navnet i boksen
Navne i projektmappe.

I boksen Refererer
til skal du slette indholdet og holde
indsætningsmarkøren inden for boksen.

I menuen Vindue
skal du klikke på navnet på den projektmappe, som indeholder
elementerne til rullelisten. Klik derefter på det regneark, som
indeholder listen.

Marker de celler, der
indeholder listen.

I dialogboksen Definer
navn skal du klikke på Tilføj og derefter
på Luk.

Marker den celle, der skal
indeholde rullelisten.

Klik på Datavalidering
i menuen Data, og klik derefter på fanen Indstillinger.

Klik på Liste
i boksen Tillad.

Hvis listen findes i det
samme regneark, skal du indtaste en reference til listen i boksen Kilde.

Hvis listen findes et andet sted, skal du i boksen
Kilde skrive det navn, som du angav til listen.

Sørg for, at referencen eller navnet
skrives med et lighedstegn (=) foran.

Sørg for, at
afkrydsningsfeltet Rulleliste i cellerne er markeret.

Angiv, om cellen kan
forblive tom. Marker eller fjern markeringen i
afkrydsningsfeltet Ignorer tomme.

Hvis du vil have vist
valgfrie indtastningsinstruktioner, mens cellen er markeret, skal du
klikke under fanen Meddelelse. Sørg for, at
afkrydsningsfeltet Vis en meddelelse, når cellen er markeret
er markeret. Skriv derefter titlen og teksten for meddelelsen.

Angiv, hvordan du
ønsker, der svares, når der indtastes ugyldige data.

Sådan
gør du

1.      Klik
på fanen Fejlmeddelelse. Sørg for, at afkrydsningsfeltet Vis
fejlmeddelelse, når der indtastes ugyldige data er markeret.

2.      Marker
en af følgende indstillinger i boksen Typografi:

Klik på Oplysninger, hvis du vil
vise en informationsmeddelelse, der ikke forhindrer, at der skrives ugyldige data.

Klik på Advarsel, hvis du vil vise
en advarselsmeddelelse, der ikke forhindrer, at der skrives ugyldige data.

Klik på Stop for at forhindre, at
der skrives ugyldige data.

3.      Skriv
titel og tekst for meddelelsen (op til 225 tegn).

Bemærk!  Hvis du ikke indtaster
en titel eller en tekst, er standardtitlen "Microsoft Excel", og
standardmeddelelsen bliver: "Den indtastede værdi er ikke gyldig. En
anden bruger har begrænsede værdier, som kan indtastes i denne
celle."

Bemærk!  Cellen formateres ikke, hvis der anvendes
datavalidering i den.

Tip!

Hvis indtastningslisten er kort, kan du indtaste elementerne direkte i
boksen Kilde adskilt af Windows' listeseparator (som standard semikolon).
Du kan f.eks. skrive Lav; Middel; Høj i boksen Kilde i
stedet for at indtaste de tre ord i regnearket.